nb en en da da en da da da da en da da da da da da da da da da da nl fr da en en
Hvad betyder det frie valg for dig som borger?
Det frie valg betyder, at du som borger har mulighed for at vælge en privat leverandør af din genoptræning, hvis ikke din kommune kan tilbyde dig opstart af genoptræning senest syv dage efter, du er blevet udskrevet fra hospitalet.
Det frie valg omfatter de genoptræningsforløb, som kommunerne er ansvarlige for at tilbyde. Derfor gælder det frie valg også kun for dig, hvis du er blevet udskrevet fra hospitalet med en genoptræningsplan. Det er nemlig i genoptræningsplanen, at sundhedspersonalet på hospitalet henviser dig til genoptræning i kommunalt regi. Det er med udgangspunkt i genoptræningsplanen, at din kommune vurderer hvilken type genoptræningsforløb, du har brug for. Der er tre niveauer af genoptræning.
Omfattende funktionsnedsættelser som måske kræver flere forløb samtidigt.
Rehabilitering på specialiseret niveau
Komplicerede funktionsevnenedsættelser, herunder også erhvervet hjerneskade.
Sådan gør du brug af det frie valg
På www.mingenoptræning.dk har du mulighed for at danne dig et overblik over de behandlere, du kan vælge imellem og finde deres kontaktoplysninger, så du kan bestille en tid. Du kan også finde information om det genoptræningsforløb, du er blevet tildelt af din kommune.
Læs mere om det frie valg og sundhedslovens §140
Læs mere om FritValgService